અમદાવાદ– ગુજરાતમાં ચૂંટણીના નગારા વાગવાની તૈયારીઓમાં છે. ત્યારે હવે ભાજપની વિરુધ્ધ વિરોધીઓ એક થઈ રહ્યા છે. પ્રદેશ કોંગ્રેસે આજે પ્રેસ કોન્ફરન્સ કરીને હાર્દિક પટેલ, અલ્પેશ ઠાકોર અને જિગ્નેશ મેવાણીને કોંગ્રેસની ટિકિટ આપવાની ઓફર કરી હતી. જો કે આજે અલ્પેશ ઠાકોર દિલ્હી જઈને રાહુલ ગાંધી સાથે મુલાકાત કરી હતી, અને મુલાકાત પછી જાહેર કર્યું હતું કે 23 ઓકટોબરે અમદાવાદમાં અમારી રેલીમાં રાહુલ ગાંધી આવશે, ત્યારે અમે કોંગ્રેસમાં જોડાઈશું. જિગ્નેશ મેવાણીએ રાહુલ ગાંધીના આમંત્રણ મામલે કહ્યું હતું કે દિલ્હીમાં તેમની કોઈની સાથે મુલાકાત થઈ નથી. પણ તેમનું સંપુર્ણ ફોક્સ ભાજપને હરાવવાનું થે, બંધારણ વિરોધી ભાજપને કોઈપણ કીમત પર હટાવવાની છે.